
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 651 


30 Αυγούστου 1994 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 8075 

Έγκριση της τροποποίησης του Οργανισμού Εσωτερικής 

Υπηρεσίας της Δημοτικής Επιχείρησης Ύδρευσης - 

Αποχέτευσης Χίου (ΔΕΥΑΧ). 

Ο ΝΟΜΑΡΧΗΣ ΧΙΟΥ 
Έχοντας υπόψη: 

1. Το 458/1983 Π.Δ. «Περί συστάσεως Δημοτικής Επι¬ 
χείρησης Ύδρευσης - Αποχέτευσης Χίου». 

2. Τις διατάξεις του άρθρου 7 του Ν. 1069/1980 «Περί 
κινήτρων δια την ίδρυση επιχειρήσεως υδρεύσεως και 
αποχετεύσεως». 

3. Τον ισχύοντα Οργανισμό Εσωτερικής Υπηρεσίας της 
επιχείρησης που εγκρίθηκε με την 17429/16.5.1984 
απόφαση του Υπουργού Εσωτερικών και τροποποιήθηκε 
με την 59695/18.9.1985 και 44734/11.7.1986 όμοιες 
αποφάσεις του Υπουργού Εσωτερικών. 

4. Το ΠΔ 250/89 με το οποίο μεταβιβάζονται αρμοδιό¬ 
τητες του Υπουργού Εσωτερικών στους Νομάρχες, απο¬ 
φασίζουμε: 

Εγκρίνουμε την 45/1994 απόφαση του Διοικητικού 
Συμβουλίου της Δημοτικής Επιχείρησης Ύδρευσης - Απο¬ 
χέτευσης Χίου με την οποία τροποποιεί τον Οργανισμό 
Εσωτερικής Υπηρεσίας της Επιχείρησης. 

Με την τροποποίηση αυτή ο Οργανισμός διαμορφώνε¬ 
ται ως εξής: 

Αρθρο 1 

Αντικείμενο Ο.Ε.Υ. 

1. Το πόσης φύσεως προσωπικό της επιχείρησης διέπε- 
ται από τον παρόντα Ο.Ε.Υ. Ειδικότερα ο Ο.Ε.Υ. καθορίζει 
την οργάνωση, τη σύνθεση και την αρμοδιότητα των υπη¬ 
ρεσιών, τον αριθμό των θέσεων του πόσης φύσεως προ¬ 
σωπικού αναλόγως προς τις ανάγκες της επιχειρήσεως, 
την κατά μισθολογικά κλιμάκια κατανομή των θέσεων αυ¬ 
τών κατά ομάδα ειδικοτήτων και αναλόγως της βαθμίδος 
εκπαιδεύσεως, τις αποδοχές, τον τρόπο προσλήψεως και 
απολύσεως και το αρμόδιο προς τούτο όργανο (αρθρ. 7 Ν. 
1069/80) ως και κάθε άλλο θέμα σχετικό με την υπηρε¬ 
σιακή κατάσταση του προσωπικού. 

2. Το κατά την προηγούμενη παράγραφο προσωπικό 
της επιχειρήσεως συνδέεται μετ’ αυτής με σύμβαση εργα¬ 


σίας ιδιωτικού δικαίου και δημοσίου δικαίου για τους ήδη 
μεταταχθέντες από τον Δήμο Χίου (αρθ. 7 Ν. 1069/80). 

Άρθρον 2 

Περιπτώσεις προσλήψεων 

Η πρόσληψη προσωπικού με σύμβαση εργασίας ιδιωτι¬ 
κού δικαίου από την επιχείρηση επιτρέπεται: 

α. Προς πώληση των δια του παρόντος οργανισμού εσω¬ 
τερικής υπηρεσίας (ΟΕΥ) προβλεπομένων θέσεων και 
β. Προς κάλυψη παροδικών αναγκών. 

Άρθρο 3 

Βασική Διάρθρωση ΔΕΥΑΧ 

Η οργάνωση της επιχειρήσεως διαρθρούται ως κάτωθι: 

α. Διοικητικό Συμβούλιο. 

β. Διευθυντής ΔΕΥΑΧ. 

γ. Οικονομική και Διοικητική Υπηρεσία. 

δ. Τεχνική Υπηρεσία. 

Άρθρο 4 

Αρμοδιότητες Διευθυντή ΔΕΥΑΧ 

1. Τα καθήκοντα, τα δικαιώματα και οι αρμοδιότητες εν 
γένει του Διευθυντού ορίζονται ως ακολούθως: 

α. Τα απορρέοντα από τις διατάξεις του Ν. 1069/80 
(ΦΕΚ191 /80) που είχε ο γενικός διευθυντής. 

β. Η επίλυση αμφισβητήσεως περί την αρμοδιότητα 
κάθε υπηρεσίας. 

γ. Η ρύθμιση θεμάτων που αναφέρονται στην καλή λει¬ 
τουργία της επιχειρήσεως, την οργάνωσή της και τις σχέ¬ 
σεις με τους πολίτες στα θέματα της παροχής των υπηρε¬ 
σιών της προς αυτούς, ή τις υποχρεώσεις αυτών προς την 
επιχείρηση. 

2. Στον Διευθυντή υπάγεται και η γραμματεία δ/νσεως 
που οι αρμοδιότητες ορίζονται ως ακολούθως: 

α. Τήρηση αρχείου δ/ντού ΔΕΥΑΧ. 
β. Δακτυλογράφηση αλληλογραφίας και αναφορών δ/ 
ντή. 

γ. Της συγκεντρώσεως των αναγκαίων στοιχείων προς 
ενημέρωση του Προέδρου και των μελών του Δ.Σ. και της 
εν γένει προπαρασκευής των θεμάτων προς εκπλήρωση 
των καθηκόντων αυτών, της εν γένει αλληλογραφίας και 
οργανώσεως της μετά των υπηρεσιών και κοινού επικοι¬ 
νωνίας αυτών. 

δ. Της καταχωρήσεως των αποφάσεων του διοικητικού 
συμβουλίου σε ειδικό βιβλίο που αριθμείται, μονογραφεί¬ 
ται και θεωρείται από τον πρόεδρο του Δ.Σ. 

ε. Της κοινοποιήσεως των αποφάσεων του Δ.Σ., ως και 
κάθε εργασίας σχετικής με την συγκρότηση, λειτουργία 
κ.λπ. του Δ.Σ. 

ζ. Της προπαρασκευής τών θεμάτων για την άσκηση 
των αρμοδιοτήτων του δ/ντή υπηρεσιών. 

η. Κάθε εργασίας σχετικής με την εξάσκηση των αρμο¬ 
διοτήτων του δ/ντή υπηρεσιών. 

θ. Οι δημόσιες σχέσεις της επιχείρησης. 

Άρθρο 5 

Διάρθρωση - αρμοδιότητες Οικονομικής 
και Διοικητικής Υπηρεσίας 

1. Την οικονομική και διοικητική υπηρεσία απαρτίζουν 
τα κάτωθι τμήματά 

1. Τμήμα Διοικητικό 

2. Τμήμα Οικονομικό 

Του οικονομικού και διοικητικού τμήματος προΐσταται ο 
προϊστάμενος οικονομικής και διοικητικής υπηρεσίας. 

Στην αρμοδιότητα του Διοικητικού Συμβουλίου περιλαμ¬ 
βάνονται: 

1. Η εν γένει υπηρεσιακή κατάσταση του προσωπικού. 

2. Οι αποδοχές, χορήγηση επιδομάτων, οδοιπορικά 
έξοδα κ.λπ. του προσωπικού. 

3. Η υπερωριακή απασχόληση και αμοιβή, υγειονομική 
περίθαλψη και νοσηλεία του προσωπικού. 

4. Κάθε θέμα συναφές με την εν γένει υπηρεσιακή κα¬ 
τάσταση του προσωπικού. 

5. Η διακίνηση της εισερχόμενης αλληλογραφίας. 

Η διεκπεραίωση της εξερχομένης αλληλογραφίας. 

6. Η οργάνωση, ταξινόμηση, τήρηση κ.λπ. του γενικού 
αρχείου. 

7. Η τήρηση των φακέλλων δικαστικών υποθέσεων της 
επιχειρήσεως. 

Κάθε εργασία που ήθελε ανατεθεί σ’ αυτό από δ/ντή 
υπηρεσιών και προϊστάμενο της υπηρεσίας. 

Στην αρμοδιότητα του Οικονομικού τμήματος περιλαμ¬ 
βάνονται: 

1. Αποστολή των κάθε είδους λογ/σμών προς τους κα¬ 
ταναλωτές της ΔΕΥΑΧ. 

2. Ενημέρωση του ταμείου σχετικά με την αποστολή 
των λογ/σμών. 

3. Αποδοχή ειδοποιήσεων σχετικών με βλάβες στα συ¬ 
στήματα ύδρευσης και αποχέτευσης και προώθησή τους 
προς το τμήμα λειτουργίας και συντήρησης. 

4. Παραλαβή αιτήσεως για νέες συνδέσεις ή επεκτάσεις 
των συστημάτων ύδρευσης, αποχέτευσης και προώθησή 
τους προς τα αρμόδια γραφεία του τομέα τεχνικής διαχεί¬ 
ρισης. 

5. Αποστολή απαντήσεως στις κάθε είδους αιτήσεις 
των καταναλωτών της ΔΕΥΑΧ. 

6. Γενική αρμοδιότητα για διευκόλυνση των καταναλω¬ 
τών στις συναλλαγές τους με τη ΔΕΥΑΧ. 

7. Αποστολή ενημερωτικών εντύπων προς τους κατανα¬ 
λωτές της ΔΕΥΑΧ. 

8. Τήρηση όλων των απαιτουμένων από το εφαρμοζό¬ 
μενο σύστημα λογιστικών βιβλίων και λογαριασμών για την 
παρακολούθηση της οικονομικής διαχείρισης και του πά¬ 
γιου κεφαλαίου της ΔΕΥΑΧ. 


9. Σύνταξη όλων των περιοδικά απαιτουμένων λογιστι¬ 
κών καταστάσεων (π.χ. ισοζύγιο, ισολογισμοί κ.λπ.) και 
αναφορών για την πληροφόρηση της διοίκησης και των 
καταναλωτών της ΔΕΥΑΧ σχετικά με την διαχείριση και 
την οικονομική θέση της επιχείρησης. 

10. Τήρηση του συστήματος οικονομικής κοστολόγη¬ 
σης των παρεχομένων υπηρεσιών. 

11. Έκδοση των κάθε είδους λογ/σμών των καταναλω¬ 
τών της ΔΕΥΑΧ. 

12. Εκκαθάριση, έλεγχος και έκδοση των σχετικών 
ενταλμάτων πληρωμής για τις κάθε είδους δαπάνες της 
ΔΕΥΑΧ. 

13. Παρακολούθηση της εξέλιξης του οικονομικού προ¬ 
γράμματος της ΔΕΥΑΧ και ενημέρωση του δ/ντή ΔΕΥΑΧ. 

14. Λήψη ενδείξεων υδρομετρητών. 

15. Βεβαίωση και είσπραξη εσόδων. 

16. Πληρωμές δαπανών. 

17. Τήρηση βιβλίων ταμείου. 

18. Παρακολούθηση τραπεζικών λογ/σμών καταθέ¬ 
σεων. 

19. Μηχανογραφική υποστήριξη όλων των λειτουργιών 
της ΔΕΥΑΧ σύμφωνα με τις συγκεκριμένες μηχανογραφι¬ 
κές εφαρμογές. 

20. Μέριμνα για την συντήρηση του εγκατεστημένου 
μηχανογραφικού εξοπλισμού και διατύπωση εισηγήσεων 
για τις αναγκαίες επεκτάσεις του σε μηχανήματα και λογι¬ 
σμικό. 

21. Ευθύνη για την συντήρηση των μηχανογραφικών 
εφαρμογών - αρχείων. 

22. Τήρηση αρχείων τεκμηρίωσης μηχανογραφικών 
εφαρμογών για τυχόν καταναλώσεις, ενημέρωση της επι¬ 
χείρησης για στασιμότητα υδρομέτρων, βλάβες και διαρ¬ 
ροές εγκαταστάσεων, εκτέλεση διακοπών επανασυνδέ¬ 
σεων. 

23. Τήρηση των βιβλίων καταμέτρησης και ενημέρωση 
με κάθε μεταβολή. 

24. Έκδοση εντολών προς την Τεχνική Υπηρεσία και 
παρακολούθηση υλοποίησής τους. 

25. Έκδοση λογαριασμών. 

Μηχανογράφηση των στοιχείων και αρχείων των κατα¬ 
ναλωτών και κάθε μεταβολής. 

Παραλαβή και έλεγχος καταμετρήσεων και έκδοση των 
λογαριασμών ύδρευσης - αποχέτευσης. 

Μέριμνα για την αποστολή των λογαριασμών στους κα¬ 
ταναλωτές και έκδοση αντιγράφων σε περίπτωση απώ¬ 
λειας του πρωτοτύπου. 

Παρακολούθηση της εμπρόθεσμης πληρωμής των κα¬ 
ταναλωτών και διακοπή της παροχής σε περίπτωση καθυ¬ 
στέρησης της πληρωμής. 

Αρθρο 6 
Διάρθρωση - 

Αρμοδιότητες Τεχνικής Υπηρεσίας 

Την τεχνική υπηρεσία απαρτίζουν τα κάτωθι τμήματα: 

1. Τμήμα μελετών και κατασκευών έργων. 

2. Τμήμα λειτουργίας και συντήρησης δικτύων, ΗΜ εξο¬ 
πλισμού και αποθήκης. 

3. Τμήμα προστασίας υδατίνων πόρων και επεξεργα¬ 
σίας λυμμάτων. 

Α. Στην αρμοδιότητα του τμήματος μελετών και κατα¬ 
σκευών περιλαμβάνονται: 

1. Προετοιμασία των βραχυπροθέσμων, μεσοπροθέ- 

σμων και μακροπροθέσμων κατασκευαστικών προγραμ¬ 
μάτων της ΔΕΥΑΧ και σύνταξη σχετικών τεχνικοοικονομι- 
κών μελετών. 

2. Παρακολούθηση της υλοποίησης των διαφόρων 
επενδυτικών προγραμμάτων. 

Καθορισμός των τεχνικών προδιαγραφών που θα χρησι¬ 
μοποιηθούν στην μελέτη, στην κατασκευή και στη λει¬ 
τουργία των έργων. 

Συνεχής ενημέρωση και βελτίωσή τους. 

3. Ετοιμασία οικονομικών εκτιμήσεων, κοστολογήσεων 
και επικαιροποίηση προϋπολογισμών για τα διάφορα 
επενδυτικά προγράμματα της ΔΕΥΑΧ, τη λειτουργία των 
δικτύων και την κατασκευή έργων. 

4. Παρακολούθηση της εφαρμογής των παραπάνω εκτι¬ 
μήσεων και συνεχής βελτίωσή των. 

5. Ελεγχος των οικονομικών μεγεθών που προτείνονται 
από τις διάφορες μελέτες. 

6. Εισήγηση στο δ/ντή της ΔΕΥΑΧ περί του τρόπου δη- 
μοπράτησης σύνταξης των συμβατικών τευχών για τις διά¬ 
φορες μελέτες και έργα. 

7. Διενέργεια διαγωνισμού για μελέτες και κατα¬ 
σκευές. 

8. Προετοιμασία και παρακολούθηση των χρονοδια¬ 
γραμμάτων κατασκευής των διαφόρων έργων. 

9. Συντονισμός με έργα που εκτελούνται από άλλους 
φορείς (ΟΤΑ, Δημόσιο, Επιχειρήσεις Κοινής Ωφελείας 
κ.λπ.). 

10. Εισήγηση στον δ/ντή της ΔΕΥΑΧ σχετικά με την 
προσωρινή και οριστική παραλαβή των έργων. 

11. Εντολές πληρωμής των μελετητών και εργολάβων 
προς το λογιστήριο. 

12. Σύνταξη μελετών από το προσωπικό του τμήματος. 

13. Επίβλεψη των εκτελουμένων μελετών και έλεγχος 
της εφαρμογής των σχετικών προδιαγραφών και χρονο¬ 
διαγραμμάτων. 

14. Εισήγηση στο Δ/ντή της ΔΕΥΑΧ σχετικά με την 
έγκριση μελέτης. 

15. Επίβλεψη των εργασιών που εκτελούνται από τη 
ΔΕΥΑΧ ή από εργολάβους. Ελεγχος της εφαρμογής των 
επιθυμητών προδιαγραφών και χρονοδιαγραμμάτων όπως 
προτάθηκαν από τις σχετικές μελέτες. 

Β. Στην αρμοδιότητα του τμήματος λειτουργίας, συντή¬ 
ρησης δικτύων, συντήρησης Η/Μ εξοπλισμού και αποθή¬ 
κης περιλαμβάνονται: 

1. Η εκτέλεση εργασιών συντήρησης και η λειτουργία 
των δικτύων ύδρευσης - αποχέτευσης σύμφωνα με τον 
προγραμματισμό. 

2. Η επίλυση των προβλημάτων και επισκευή βλαβών 
που εμφανίζονται κατά τη λειτουργία των δικτύων. 

3. Η κατασκευή μικρών έργων απαραίτητων για την κα¬ 
λύτερη λειτουργία των δικτύων και την καλύτερη εξυπηρέ¬ 
τηση των δημοτών. 

4. Η κατασκευή των συνδέσεων. 

5. Η εισήγηση για αγορά νέων υλικών στο δ/ντή της επι¬ 
χείρησης. 

6. Η τήρηση λεπτομερούς αρχείου εργασιών συντήρη¬ 
σης επισκευών, κατασκευών. 

7. Η τήρηση αρχείου λειτουργικών και οικονομικών στοι¬ 
χείων από τις εργασίες λειτουργίας, συντήρησης και κατα¬ 
σκευής δικτύων (στοιχεία κοστολόγησης). 

8. Εκπόνηση προγράμματος ποσοτήτων των διαφόρων 
υλικών αποθήκης. 


9. Πληροφόρηση των υπολοίπων υπηρεσιών της επιχεί¬ 
ρησης όποτε απατείται. 

10. Προγραμματισμός και εκτέλεση εργασιών συντήρη¬ 
σης Η/Μ εξοπλισμού δικτύων, οχημάτων και μηχανημάτων 
της επιχείρησης μετά από έγκριση του δ/ντή. 

11. Εκτέλεση εργασιών επισκευής Η/Μ εξοπλισμού, 
είτε στα κεντρικά συνεργεία της επιχείρησης, είτε επί τό¬ 
που με εξωτερικό συνεργείο. 

12. "Ελεγχος και επισκευή υδρομέτρων. 

13. Προγραμματισμός και συντονισμός της κίνησης των 
οχημάτων και μηχανημάτων. 

14. Συντήρηση μηχ/των και οχημάτων. 

15. Διάθεση καυσίμων και λιπαντικών. 

16. Κατασκευή μικρών ανταλλακτικών στο μηχανουρ¬ 
γείο της ΔΕΥΑΧ. 

17. Η τήρηση λεπτομερούς αρχείου εργασιών συντήρη¬ 
σης, επισκευών και κατασκευών. 

18. Η τήρηση αρχείου λειτουργικών και οικονομικών 
στοιχείων από τις εργασίες λειτουργίας, συντήρησης και 
επισκευών Η/Μ εξοπλισμού (στοιχεία κοστολόγησης). 

19. Εκπόνηση προγράμματος ποσοτήτων των διαφόρων 
υλικών αποθήκης. 

Επόνηση προγράμματος της άντλησης και διανομής νε¬ 
ρού. 

20. Συνεργασία και πληροφόρηση των υπολοίπων υπη¬ 
ρεσιών της επιχείρησης. 

21. Εισήγηση για αγορά νέων υλικών και ανταλλακτι¬ 
κών. 

22. Συγκέντρωση παραγγελιών για αγορές εξοπλισμού 
και υλικών όλων των τμημάτων. 

23. Συνεννοήσεις με τους προμηθευτές για την εκτέ¬ 
λεση των παραγγελιών. 

24. Παραλαβή παραγγελθέντων υλικών και μηχανημά¬ 
των. 

25. Αποθήκευση παραληφθέντων. 

26. Έλεγχος αποθηκευμένων ποσοτήτων σύμφωνα με 
τα προγράματα αποθήκης. 

27. Τήρηση αρχείου αγορών, προμηθευτών. 

28. Τήρηση βιβλίων αποθήκης. 

29. Πληροφόρηση των τμημάτων της επιχείρησης για 
τυχόν απαιτούμενες νέες αγορές. 

Γ. Στην αρμοδιότητα του τμήματος υδατίνων πόρων και 
επεξεργασίας λυμμάτων περιλαμβάνονται: 

1. Διαμόρφωση προγράμματος λειτουργίας και συντή¬ 
ρησης των εγκαταστάσεων επεξεργασίας των λυμάτων 
σύμφωνα με τις οδηγίες του κατασκευαστή. 

2. Λειτουργία των έργων και εκτέλεση συνηθισμένων 
εργασιών συντήρησης σύμφωνα με τις οδηγίες του κατα¬ 
σκευαστή. 

3. Η λύση των εκτάκτων προβλημάτων συντήρησης είτε 
με την συνεργασία άλλων επιχειρησιακών μονάδων της 
ΔΕΥΑΧ είτε με την ανάθεση σχετικών εργολαβιών. 

4. Η συνεχής παρακολούθηση των χαρακτηριστικών των 
λυμμάτων τόσο στην είσοδο όσο και στην έξοδο των εγκα¬ 
ταστάσεων επεξεργασίας. 

5. Χημική φυσική και μικροβιολογική ανάλυση των δειγ¬ 
μάτων του πόσιμου νερού, των επιφανειακών υδάτων και 
των βιομηχανικών αποβλήτων από δείγματα που θα συλ¬ 
λέγει το γραφείο λειτουργίας και συντήρησης και επεξερ¬ 
γασίας λυμμάτων. 

6. Η τήρηση αρχείου λειτουργικών και οικονομικών στοι- 

χείων σχετικά με την εκτέλεση εργασιών λειτουργίας και 
συντήρησης του εργοστασίου λυμμάτων. 

7. Η παρουσίαση των αποτελεσμάτων λειτουργίας και 
συντήρησης του εργοστασίου επεξεργασίας λυμμάτων 
στον διευθυντή της ΔΕΥΑΧ σε χρονικά διαστήματα που θα 
καθορίζονται από το Δ.Σ. της ΔΕΥΑΧ ή όταν ζητηθεί σχε¬ 
τικά από τον δ/ντή. 

Άρθρο 7 

θέσεις προσωπικού κατά υπηρεσίες, 
τμήματα, βαθμίδα, εκπαίδευση 



ΘΕΣΕΙΣ 

ΒΑΘΜΙΔΑ 




ΕΚΠΑΙΔΕΥΣΗΣ 

ΠΡΟΪΣΤΑΜΕΝΟΙ ΥΠΗΡΕΣ. ΤΜΗΜΑΤΩΝ 

8 



Α. Διευθυντής ΔΕΥΑΧ 

1 

Πτυχιούχος ΠΕ 

Β. Προϊστ. Οικ. και Διοικ. Υπηρεσ. 

1 

« 

ΠΕ 

Γ. Προϊστ. Τεχνικ. Υπηρεσ. 

1 

« 

ΠΕ 

Δ. Προϊστ. Οικον. Τμήματος 

1 

« 

ΤΕΙ 

Ε. Προϊστ. Διοικ. Τμήματος 

1 

« 

ΤΕΙ 

ΣΤ. Προϊστ. Τμημ. Μελ. και Κατασκ. 

1 

« 

ΠΕ 

Ζ. Προϊστ. Τμημ. Λειτ. και Συντ. Δικ. 

1 

« 

ΠΕ 

Ε. Προϊστ. Τμημ. Προστ. Υδατ. πόρων 

1 

« 

ΠΕ 

ΤΜΗΜΑ ΔΙΟΙΚΗΤΙΚΟ 

6 



α. Δκχκητ. - Γραμματείς - Δακτ/ιροι 

4 

« 

ΔΕ 

β. Εκπϊράκτορας - Ταμίας 

1 

« 

ΔΕ 

V. Καθαρίστρια 

1 

« 

ΥΕ 

ΤΜΗΜΑ ΟΙΚΟΝΟΜΙΚΟ 

7 



α. Εισπράκτορες - Ταμίες 

**>· 2 

« 

ΔΕ 

β. Βοηθός Λογιστού 

1 

« 

ΔΕ 

V. Χειρ. Ηλεκτρ. Υπολσγιστοϋ 

1 

« 

ΔΕ 

ΤΜΗΜΑ ΜΕΛΕΤΩΝ ΚΑΙ ΚΑΤΑΣΚΕΥΩΝ 

3 



α. Τεχνολόγοι Πολιτικοί Μηχανικοί 

2 

« 

ΤΕΙ 

β. Σχεδιαστής 

1 

« 

ΔΕ 

ΤΜΗΜΑ ΛΕΙΤΟΥΡΓΙΑΣ ΚΑΙ ΣΥΝΤΗΡΗ¬ 




ΣΗΣ ΔΙΚΤΥΩΝ - Η/Μ - ΑΠΟΘΗΚΗΣ 

22 



α. Εργοδηγοί 

2 

« 

ΔΕ 

β. Υδρονομείς 

5 

« 

ΥΕ 

γ. Τεχνίτες - Υδραυλικοί 

4 

« 

ΔΕ 

δ. Εργάτες 

5 

« 

ΥΕ 

ε. Οδηγοί 

2 

« 

ΔΕ 

στ. Αποθηκάριος 

1 

« 

ΔΕ 

ζ. Σιδηρουργός - Ηλεκτροσυγκολλητής 

1 

« 

ΔΕ 

η. Ηλεκτρολόγος 

1 

« 

ΔΕ 

θ. Οδηγός - Χερστής 

1 

« 

ΔΕ 

ΤΜΗΜΑ ΠΡΟΣΤ. ΥΔΑΤΙΝΩΝ ΠΟΡΩΝ 

6 



α. Τεχν. Μηχανολόγος Μηχ. 

1 

« 

ΤΕΙ 

β. Χειριστές Η/Μ εξοπλισμού 

2 

« 

ΔΕ 

γ. Εργάτες 

2 

« 

ΥΕ 

δ. Μηχανοστασιάρχης 

1 

« 

ΔΕ 


52 


Από τις παραπάνω θέσεις του οργανισμού εσωτερικής 
υπηρεσίας καλύπτονται ήδη σύμφωνα με το άρθρο 7 Ν. 
1069/80 το διαβαθμισμένο τακτικό προσωπικό του Δήμου 


Χίου, συγκεκριμένα το παρακάτω προσωπικό: 


1. ΣΤΥΛΙΑΝΟΣ ΣΕΡΜΠΟΣ ΚΛΑΔΟΣ ΔΕΙ 

ΔΙΟΙΚΗΤΙΚΟΥ 

2. ΝΙΚΟΛΑΟΣ ΣΕΓΚΟΣ 

« ΔΕΙ 

ΔΙΟΙΚΗΤΙΚΟΥ 

3. ΙΩΑΝΝΗΣ ΝΤΟΜΑΤΑΣ 

« ΔΕΙ 

ΔΙΟΙΚΗΤΙΚΟΥ 

4. ΑΝΤΩΝΙΟΣ ΠΑΤΟΥΝΑΣ 

« ΔΕΙ 5 

ΕΙΣΠΡΑΚΤΟ- 

ΡΩΝ 

5. ΠΑΝΑΓΙΩΤΗΣ ΠΑΓΚΑΛΟΣ 

« ΔΕΙ 5 

ΕΙΣΠΡΑΚΤΟ- 

ΡΩΝ 

6. ΝΙΚΟΛΑΟΣ ΚΟΥΚΗΣ 

« ΔΕΙ 5 

ΕΙΣΠΡΑΚΤΟ- 

ΡΩΝ 

7. ΝΙΚΟΛΑΟΣ ΠΑΝΤΕΛ1ΔΑΚΗΣ 

« ΔΕ30 

ΤΕΧΝΙΤΩΝ 

8. ΑΝΤΩΝΙΟΣ ΜΠΑΧΑΣ 

« ΔΕ30 

ΤΕΧΝΙΤΩΝ 

9. ΑΝΑΣΤΑΣΙΟΣ ΜΥΛΩΝΑΣ 

« ΔΕ30 

ΤΕΧΝΙΤΩΝ 

10. ΦΑΝΟΥΡΙΟΣ ΛΕΩΔΗΣ 

« ΔΕ29 

ΟΔΗΓΩΝ 

11. ΝΙΚΟΛΑΟΣ ΚΑΛΑΜΠΟΚΑΣ 

« ΔΕ4 

ΜΗΧΑΝΟΣΤΑ- 

ΣΙΑΡΧΗ 

12. ΦΩΤΗΣ ΠΑΝΤΕΛΙΔΑΚΗΣ 

« ΥΕ1Θ 

ΕΡΓΑΤΩΝ 

13. ΓΕΩΡΓΙΟΣ ΠΛΑΚΩΤΑΡΗΣ 

14. ΣΤΥΛΙΑΝΟΣ ΠΑΠΑΜΙΧΑΛΑ- 

« ΥΕ16 

ΕΡΓΑΤΩΝ 

ΚΗΣ 

« ΥΕ16 

ΕΡΓΑΤΩΝ 

16. ΓΕΩΡΓΙΟΣ ΡΟΣΒΟΓΛΟΥ 

« ΥΕ16 

ΕΡΓΑΤΩΝ 

18. ΓΕΩΡΓΙΟΣ ΚΩΣΤΑΡΑΣ 

« ΥΕ16 

ΕΡΓΑΤΩΝ 

17. ΘΕΟΔΟΣΙΟΣ ΧΪΩΤΑΚΗΣ 

« ΥΕ16 

ΕΡΓΑΤΩΝ 

18. ΠΕΤΡΟΣ ΓΙΑΝΝΙΩΔΗΣ 

« ΥΕ16 

ΕΡΓΑΤΩΝ 


Η πλήρωση των παραπάνω θέσεων από προσωπικό ιδι¬ 
ωτικού δικαίου θα γίνει ύστερα από την συνταξιοδότηση ή 
απομάκρυνση για οποιοδήποτε λόγο του παραπάνω προ¬ 
σωπικού Δημοσίου Δικαίου. 

Άρθρο 8 

Προσόντα προσλήψεως 

1. Για την πλήρωση των θέσεων του άρθρου 7 του παρό¬ 
ντος απαιτούνται τα εκάστοτε για τους μόνιμους Δημοτι¬ 
κούς υπαλλήλους προβλεπόμενα γενικά προσόντα διορι¬ 
σμού πλην του ανωτάτου και κατωτάτου ορίου ηλικίας που 
ορίζεται από 21 -45 και εν ελλείψει υποψηφίων με το όριο 
τούτο, ορίζεται μέχρι 55. 

2. Τα ειδικά και ιδιαίτερα προσόντα του ανωτέρω προ¬ 
σωπικού ορίζονται ως ακολούθως: 

Α. Προϊστ. Υπηρεσιών και Τμημάτων 
α. Δ/ντή ΔΕΥΑΧ Π. Ε. 

Ειδικά προσόντα: 

Πτυχίο (ή δίπλωμα) ανωτάτης σχολής του εσωτερικού ή 
εξωτερικού (με αναγνωρισμένο πτυχίο ή δίπλωμα από το 
Ελληνικό Δημόσιο) με μια από τις ακόλουθες ειδικότη¬ 
τες: 

Πολιτικός Μηχανικός 
Υγειονολόγος Μηχανικός 
Μηχανολόγος Μηχανικός 
Οικονομολόγος 
Χημικός Μηχανικός 
Ιδιαίτερα Προσόντα: 

α. Μεταπτυχιακές σπουδές σε θέματα υδρεύσεως - 
αποχετεύσεως και προστασίας του υδατίνου περιβάλλο¬ 
ντος ή προκειμένου περί του οικονομολόγου σε θέματα 
οικονομικού σχεδιασμού ή διοικήσεως επιχειρήσεων ή 
διοικήσεως ΟΤΑ ή εκτιμήσεως επενδύσεων. 

β. Η αποδεικνυομένη πολυετής υπηρεσία στη διαχεί¬ 
ριση συστημάτων υδρεύσεως - αποχετεύσεως. 

γ. Η αποδεικνυομένη εμπειρία σε κατασκευή ή επί¬ 
βλεψη υδραυλικών έργων προκειμένου περί οικονομολό- 

γου η αποδεικνυομένη πολυετής προϋπηρεσία σε υπεύ¬ 
θυνη διοικητική βάση ιδιωτικής επιχειρήσεως ή δημοσίας 
επιχειρήσεως ή δημοσίου οργανισμού ή ΟΤΑ. 

δ. Να γνωρίζει καλώς μια από τις γλώσσες Αγγλικής, 
Γαλλικής, Γερμανικής. 

Β. Προϊστάμενος Οικονομικής και Διοικητικής Υπηρε¬ 
σίας 

Ειδικά προσόντα 

α. Πτυχίο ανωτάτης οικονομικής σχολής του εσωτερι¬ 
κού ή εξωτερικού (με αναγνωρισμένο πτυχίο από το Ελλη¬ 
νικό Δημόσιο) και μέλος του Ο.Ε.Ε. 

β. δετής, το ελάχιστο εμπειρία σε τήρηση λογιστικών βι¬ 
βλίων Γ’ κατηγορίας και σε διπλογραφικό λογιστικό σύ¬ 
στημα. 

γ. 2ετής, το ελάχιστο προϋπηρεσία σε υπεύθυνη θέση 
λογιστηρίου. 

Γ. Προϊστάμενος Τεχνικής Υπηρεσίας 
Ειδικά προσόντα 

Πτυχίο (ή δίπλωμα) ανωτάτης σχολής του εσωτερικού ή 
εξωτερικού (με αναγνωρισμένο πτυχίο ή δίπλωμα από το 
Ελληνικό Δημόσιο) με μια αΠό τις ακόλουθες ειδικότη¬ 
τες: 

Πολιτικός Μηχανικός 
Μηχανολόγος Μηχανικός 
Ιδιαίτερα προσόντα: 

Πρόσθετες σπουδές διάρκειας ενός ακαδημαϊκού 
έτους πέραν του χρόνου που απαιτήθηκε για την κτήση 
του διπλώματος, 
α. Πρόσθετο τίτλο σπουδών, 
β. Γνώση μιας ξένης γλώσσας. 

Δ. Προϊστάμενος Οικονομικού Τμήματος 

Λογιστής 

Ειδικά προσόντα 

Πτυχίο ανωτέρας σχολής εσωτερικού ή εξωτερικού (με 
αναγνωρισμένο πτυχίο από το Ελληνικό Δημόσιο) ή πτυχίο 
ΤΕΙ. 

Ιδιαίτερα προσόντα 

α. Εμπειρία σε θέματα ανάλυσης και εφαρμογής μηχα¬ 
νογραφημένων λογιστικών συστημάτων, 
β. Γ νώση μιας ξένης γλώσσας. 

Ε. Προϊστάμενος Διοικητικού Τμήματος. 

1. Προϊστάμενος Διοικητικού Τμήματος. 

Ειδικά προσόντα 

Πτυχιούχος ανωτέρας σχολής εσωτερικού ή εξωτερικού 
(με αναγνωρισμένο πτυχίο από το Ελληνικό Δημόσιο) ή 
πτυχίο ΤΕΙ στην ειδικότητα Διοικ. Επιχειρήσεων ή παρεμ¬ 
φερής. 

Ιδιαίτερα προσόντα 

α. Αποδεικνυομένη προϋπηρεσία σε υπεύθυνη διοικη¬ 
τική θέση ιδιωτικής ή δημοσίας επιχειρήσεως ή ΟΤΑ. 

β. Να γνωρίζει καλώς μια από τις γλώσσες Αγγλικής, 
Γ αλλικής ή Γ ερμανικής. 

ΣΤ. Προϊστάμενος Τμημ. Μελ. και Κατασκευών 
Ειδικά προσόντα 

Πτυχίο (ή δίπλωμα) ανωτάτης σχολής εσωτερικού ή 
εξωτερικού (με αναγνωρισμένο πτυχίο ή δίπλωμα από το 
Ελληνικό Δημόσιο) με μια από τις ακόλουθες ειδικότη¬ 
τες: 

Πολιτικός Μηχανικός 
Μηχανολόγος Μηχανικός 
Ιδιαίτερα προσόντα: 
α. Σχετική προϋπηρεσία 


β. Γνώση μιας ξένης γλώσσας 

Ζ. Προϊστάμενος Τμημ. Λειτουργ. και Συντ. Δικτ. Η/Μ - 
Αποθ. 

Ειδικά προσόντα 

Πτυχίο ~ (ή δίπλωμα) ανωτάτης σχολής εσωτερικού ή 
εξωτερικού (με αναγνωρισμένο πτυχίο ή δίπλωμα από το 
Ελληνικό'Δημόσιο) με μια από τις ακόλουθες ειδικότητες 
Μηχανολόγος Μηχανικός 
Ιδιαίτερα προσόντα: 
α. Σχετική προϋπηρεσία 
β. Γνώση μιας ξένης γλώσσας 
Η. Προϊστάμενος Τ.Μ. Προστ. Υδάτινων Πόρων 
Ειδικά προσόντα 

Πτυχίο (ή δίπλωμα) ανωτάτης σχολής εσωτερικού ή 
εξωτερικού (με αναγνωρισμένο πτυχίο ή δίπλωμα από το 
Ελληνικό Δημόσιο) με μια από τις ακόλουθες ειδικότητες 
Χημικός Μηχανικός 
Ιδιαίτερα προσόντα: 
α. Σχετική προϋπηρεσία 
β. Γ νώση μιας ξένης γλώσσας 
ΤΜΗΜΑ ΔΙΟΙΚΗΤΙΚΟ 
α. Γραμματείς - Δακτυλογράφοι 
Ειδικά προσόντα 

Πτυχίο αντίστοιχου επαγγελματικής σχολής ή Τεχνικού 
Λυκείου. 

Ιδιαίτερα προσόντα 
Γνώση στενογραφίας 
Γνώση ξένης γλώσσας 
β. Ταμίας - Εισπράκτορας 
Ειδικά προσόντα 

Απολυτήριο Λυκείου ή Εξαταξίου Γυμνασίου 

Ιδιαίτερα προσόντα 

Προϋπηρεσία σαν ταμίας 

Εμπειρία ή σπουδές σε θέματα λογιστικής 

γ. Καθαρίστρια 

Ειδικά προσόντα 

Απολυτήριο Δημοτικού σχολείου και ελλείψει υποψη¬ 
φίων με το προσόν αυτό ανάγνωση και γραφή. 

Σε περίπτωση έλλειψης υποψηφίων με τα ιδιαίτερα 
προσόντα αρκούν τα ειδικά τοιαύτα. 

ΤΜΗΜΑ ΟΙΚΟΝΟΜΙΚΟ 
α. Ταμίας - Εισπράκτορας 
Ειδικά προσόντα 

Απολυτήριο Λυκείου ή Εξαταξίου Γ υμνασίου 

Ιδιαίτερα προσόντα 

Προϋπηρεσία σαν ταμίας 

Εμπειρία ή σπουδές σε θέματα λογιστικής 

β. Βοηθός λογιστού 

Ειδικά προσόντα 

Απόφοιτος επαγγελματικού λυκείου τμήματος υπαλλή¬ 
λων λογιστηρίου ή απόφοιτος γενικού λυκείου ή εξαταξίου 
γυμνασίου. 

Ιδιαίτερα προσόντα 
Σχετική εμπειρία 

γ. Χειριστής ηλεκτρονικού υπολογιστή 
Ειδικά προσόντα 

Απολυτήριο λυκείου ή εξαταξίου γυμνασίου 
Άριστη γνώση δακτυλογραφίας 
Ιδιαίτερα προσόντα 

Εκπαίδευση ή και διετής προϋπ/σία σε χειρισμό 
ηλεκτρ/κών υπολογιστών. 

Γ νώση της Αγγλικής ή Γ αλλικής ή Γ ερμανικής. 

δ. Καταμετρητές (ενδ. υδρομ.) 

Ειδικά προσόντα 

Απολυτήριο τριταξίου Γυμνασίου η σχετική προϋπηρε¬ 
σία σε αντίστοιχη θέση στο Δήμο. 

ΤΜΗΜΑ ΜΕΛΕΤΩΝ ΚΑΙ ΚΑΤΑΣΚΕΥΩΝ 
α. Τεχνολόγων Μηχανικών ή Υπομηχανικών 
Ειδικά προσόντα 

Πτυχίο ανωτέρας σχολής του εσωτερικού ή εξωτερικού 
(με αναγνωρισμένο πτυχίο από το Ελληνικό Δημόσιο) ή 
πτυχίο τεχνολόγου μηχ/κού (ΤΕΙ) στην ειδικότητα που 
προβλέπεται στις αντίστοιχες θέσεις, δηλαδή 
Πολιτικός Μηχανικός ΤΕΙ 
Ιδιαίτερα προσόντα 
Προϋπηρεσία τουλάχιστον 3ων ετών, 
β. Σχεδιαστής 
Ειδικά προσόντα 

Πτυχίο αναγνωρισμένης μέσης τεχνικής σχολής 
Ιδιαίτερα προσόντα 

Αποδεικνυομένη εμπειρία στην ειδικότητά του. 

ΤΜΗΜΑ ΛΕΙΤΟΥΡΓ. ΚΑΙ ΣΥΝΤ. Η/Μ - ΑΠΟΘΗΚΗΣ 

α. Εργοδηγός 

Ειδικά προσόντα 

Πτυχίο μέσης σχολής εργοδηγών 

Ιδιαίτερα προσόντα 

Αποδεικνυομένη εμπειρία στην οικεία ειδικότητά του. 
β. Υδρονομείς 
Ειδικά προσόντα 

Ενδεικτικό Γ' τάξης εξαταξίου γυμναστίου ή πτυχίο ανα¬ 
γνωρισμένο κατωτέρας τεχνικής σχολής ή σχολής μαθη¬ 
τείας του Υπουργείου Εργασίας κ.λπ. η αποδεικνυομένη 
εμπειρία στην ειδικότητα, 
γ. Τεχνίτης υδραυλικών συσκευών 
Ειδικά προσόντα 

Για τους τεχνίτες υδραυλικβός πτυχίο κατωτέρας σχο¬ 
λής υδραυλικών ή συναφών κλάδων. 

Εμπειρία σε παρόμοιες εργασίες, 
δ. Εργάτες 
Ειδικά προσόντα 

Απολυτήριο Δημοτικού Σχολείου και ελλείψει υποψη¬ 
φίων με το προσόν αυτό, ανάγνωση και γραφή, 
ε. Οδηγού αυτοκινήτων 
Ειδικά προσόντα 

Αδεια ικανότητας οδηγού αντιστοίχου κατηγορίας οχή¬ 
ματος, κατά τις κείμενες διατάξεις, 
στ. Αποθηκάριος 
Ειδικά προσόντα 

Απολυτήριο Τεχνικού Λυκείου, ή εξαταξίου Γ υμνασίου. 
Σχετική εμπειρία 

ζ. Σιδηρουργός - ηλεκτροσυγκολλητής 
Ειδικά προσόντα 

Εμπειρία σε παρόμοιες εργασίες για τον σιδηρουργό - 
ηλεκτροσυγκολλητή, 
η. Ηλεκτρολόγος 
Ειδικά προσόντα 

Εμπειρία ή δίπλωμα σε ηλεκτρολογικές εργασίες, 
θ. Οδηγός - χειριστής 
Ειδικά προσόντα 

Αδεια χειριστού αντιστ. κατηγορίας μηχ/των σύμφωνα 
με τις ισχύουσες διατάξεις - Αδεια ικανότητας οδηγού. 
ΤΜΗΜΑ ΠΡΟΣΤΑΣΙΑΣ ΥΔΑΤΙΝΩΝ ΠΟΡΩΝ 
α. Τεχνολόγων Μηχανικών ή Υπομηχανικών 
Ειδικά προσόντα 


Πτυχίο ανωτέρας σχολής του εσωτερικού ή εξωτερικού 
(με αναγνωρισμένο πτυχίο από το Ελληνικό Δημόσιο) ή 
πτυχίο τεχνολόγου μηχ/κού (ΤΕΙ) στην ειδικότητα που 
προβλέπεται στις αντίστοιχες θέσεις, δηλαδή 
α. Μηχανολόγος 
β. Ηλεκτρολόγος 
Ιδιαίτερα προσόντα 
Προϋπηρεσία τουλάχιστον 3ων ετών 
β. Χειριστής ηλεκτρομηχανολογικού εξοπλισμού 
Ειδικά προσόντα 
Αδειούχος χειριστής 
Προϋπηρεσία 2 ετών 
γ. Εργάτες 
Ειδικά προσόντα 

Απολυτήριο Δημοτικού Σχολείου και ελλείψει υποψη¬ 
φίων με το προσόν αυτό, ανάγνωση και γραφή, 
δ. Μηχανοστασιάρχης 
Ειδικά προσόντα 

Απολυτήριο Λυκείου ή εξαταξίου Γ υμνασίου 
Σχετική εμπειρία 

Άρθρο 9 

Μισθοδοσία προσωπικού (τακτικού - έκτακτου) 

α. Το τακτικό προσωπικό ιδιωτικού και δημοσίου δικαίου 
της ΔΕΥΑΧ θα αμοίβεται με το παρακάτω μισθολόγιο 
εκτός και εάν με αίτησή του ο εργαζόμενος ζητήσει ν' 
αμοίβεται με την κλαδική σύμβαση της ειδικότητάς του. 

Το μισθολόγιο που σαν βάση θα έχει τον Ν. 1505/84 με 
τα επιδόματα που προβλέπονται και τις τυχόν τροποποιή¬ 
σεις του και οι μισθοί που θα προκύψουν θα είναι προσαυ¬ 
ξημένοι με τα παρακάτω ποσοστά τα οποία θα υπολογίζο¬ 
νται επί του βασικού μισθού, του χρόνου υπηρεσίας, της 
εξομάλυνσης και της Α.Τ.Α. (δηλαδή δεν θα υπολογίζο¬ 
νται επί των τυχόν επιδομάτων που θα παίρνει ο εργαζόμε¬ 
νος π.χ. οικογενειακά, τέκνων, προσωπικής διαφοράς, αν¬ 
θυγιεινού, επικίνδυνου, διαχειριστικού, γλώσσας, μετα¬ 
πτυχιακό, Η/Υ κ.λπ.). 
α. Γ ια τον δ/ντή 35%. 

β. Γ ια τους προϊσταμένους υπηρεσιών κατά 30%. 
γ. Γ ια τους πτυχιούχους πανεπιστημιακής εκπαίδευσης 
(ΠΕ) 25% που είναι προϊστάμενοι τμημάτων, 
δ. Γ ια τους πτυχιούχους των ΤΕΙ κατά 20%. 
ε. Γ ια τους αποφοίτους τεχνικών και επαγγελματικών 
σχολών (εργοδηγών - σχεδιαστών - στενοδακτυλογράφων 
κ.λπ.) κατά 15%. 

στ. Γ ια τους αποφοίτους εξαταξίου γυμνασίου και λυ¬ 
κείου 10%. 

ζ. Γ ια το υπόλοιπο προσωπικό 5%. 
η. Στο τακτικό προσωπικό ιδιωτικού και δημοσίου δι¬ 
καίου, που η εργασία του είναι εκτός γραφείου, χορηγού¬ 
νται ετησίως τα είδη ατομικής προστασίας που αναφέρο- 
νται στην κοινή απόφαση των υπουργών Προεδρίας, Οικο¬ 
νομικών, Εσωτερικών και Εργασίας σχετικά με την χορή¬ 
γηση ειδών ατομικής προστασίας σε υπαλλήλους ΟΤΑ και 
όπως διαμορφώνεται κάθε φορά. 

Ο μειοδοτικός διαγωνισμός για την προμήθεια των ανω¬ 
τέρω ειδών γίνεται μέχρι τέλος Φεβρουάριου κάθε χρόνο. 

Γ. Το έκτακτο προσωπικό αμοίβεται με την αντίστοιχη 
κλαδική σύμβαση εργασίας που ισχύει κάθε φορά. 

Δ. Το τακτικό προσωπικό της ΔΕΥΑΧ αμοίβεται με μη¬ 
νιαίο μισθό που καταβάλλεται τμηματικά την 1 η και 16η 
ημέρα κάθε ημερολογιακού μήνα. Το έκτακτο προσωπικό 

αμοίβεται σύμφωνα με τα δεδουλευμένα ημερομίσθια 
κάθε 1 η και 10η μέρα του μήνα. 

Ε. Τα δώμα εορτών Χριστουγένων - Πάσχα και επίδομα 
αδείας του τακτικού προσωπικού ιδιωτικού και δημοσίου 
δικαίου υπολογίζονται στο σύνολο των μηνιαίων αποδοχών 
κάθε εργαζόμενου. 

Άρθρο 10 

Κοινωνική Πρόνοια - επιδόματα - άδειες 

1. Χορηγείται ειδικό επίδομα ανθυγιεινής και επικίνδυ¬ 
νης εργασίας στο προσωπικό της ΔΕΥΑΧ που το δικαιού¬ 
ται, για μεν το προσωπικό με σχέση εργασίας Δ.Δ. σύμ¬ 
φωνα με την υπ’ αρ. 2019221/2203/0022/16.3.1990/ 
Κ.Υ.Α. (ΦΕΚ Β720.3.1990) και την 59604/10.12.1993/ 
ΚΥΑ καθώς και τις τυχόν τροποποιήσεις των. Για το προ¬ 
σωπικό με σχέση Ι.Δ. σύμφωνα με τις διατάξεις των εκά- 
στοτε Ε.Σ.Σ.Ε. που ισχύουν για τους εργαζόμενους των 
Ο.Τ.Α. καθώς και τις τυχόν τροποποιήσεις των. 

Το ανωτέρω επίδομα ανθυγιεινής και επικίνδυνης εργα¬ 
σίας χορηγείται στο προσωπικό που κατέχει οργανικές θέ¬ 
σεις στις παρακάτω ειδικότητες. 

α. Εργάτες, β. Τεχνίτες, γ. Υδραυλικοί, δ. Οδηγοί, ε. Ερ¬ 
γοδηγοί, ζ. Ηλεκτροσυγκολλητές - σιδηρουργοί, η. κατα- 
μετρητές, θ. υδρονομείς, ι. Ηλεκτρολόγοι, κ. Εργαζόμενοι 
στις εγκαταστάσεις βιολογικού καθαρισμού. 

2. Με απόφαση του Δ.Σ. επίδομα Η/Υ Ισο με 20% του 
βασικού μισθού του 13ου μ.κ. του Ν. 1505/84 στο προσω¬ 
πικό της ΔΕΥΑΧ που εργάζεται αποκλειστικά με την 
χρήση Η/Υ, σύμφωνα με την υπ’ αρ. 54603/10.12.1993/ 
ΚΥΑ (χορήγηση ειδικού επιδόματος στο προσωπικό πλη¬ 
ροφορικής των Ο.Τ.Α.) το παραπάνω ειδικό επίδομα χορη¬ 
γείται για τις εξής ειδικότητες: 

α. Χειριστής, β. Δακτυλογράφος 

Τα παραπάνω επιδόματα του αρθ. 10 παρ. 1, 2 με από¬ 
φαση του Δ.Σ. της ΔΕΥΑΧ θα μπορούν να δίδονται και σε 
όσους εκτελούν χρέη των παραπάνω ειδικοτήτων ανεξάρ¬ 
τητα από την ειδικότητα που έχουν προσληφθεί. 

3. Σε κάθε εργαζόμενο η επιχείρηση μπορεί να χορηγεί 
κατά την κρίση του Δ.Σ. μετά από αίτηση του ενδιαφερο¬ 
μένου προκαταβολή, που δεν θα ξεπερνά το ποσό των 
αποδοχών τριών μηνών. Το ποσό αυτό θα συμψηφίζεται 
ατόκως από μισθούς 12 μηνών. 

Η προκαταβολή αυτή δύναται να ζητηθεί μια φορά κάθε 
τρία χρόνια. 

4. Για τις άδειες του προσωπικού και το χρόνο εργασίας 
ισχύουν οι διατάξεις της εργατικής νομοθεσίας για το προ¬ 
σωπικό Ι.Δ. ενώ για το προσωπικό δημοσίου Δικαίου ότι 
προβλέπουν οι διατάξεις του Δημοσίου και Κοινοτικού 
Κώδικα. 

5. Το ωράριο εργασίας του προσωπικού ΔΕΥΑΧ ορίζεται 
σύμφωνα με το αντίστοιχο του προσωπικού του Δήμου 
Χίου. 

6. Οι ώρες ενάρξεως και λήξεως της εργασίας του εργα- 
τοτεχνικού προσωπικού ορίζονται αναλόγως των συνθη¬ 
κών και του τύπου απασχόλησης από τον δ/ντή υπηρεσιών 
τηρουμένων των διατάξεων της εργατικής νομοθεσίας. 

Άρθρο 11 

Διαδικασία πληρώσεως θέσεων 

1. Η πλήρωση των κενών και κενουμένων θέσεων ενερ- 
γείται ύστερα από απόφαση του Δ.Σ. της επιχειρήσεως 


κρίνοντας για την ανάγκη της πληρώσεως αυτών. 

2. Η πρόσληψη του προσωπικού αορίστου ή ορισμένου 
χρόνου προς πλήρωση των ανωτέρω θέσεων και η υπηρε¬ 
σιακή κατάσταση των προσλαμβανομένων διέπεται από 
τις διατάξεις του παρόντος κεφαλαίου. 

Άρθρο 12 

Τρόπος πρόσληψης προσωπικού 

1. Το προσωπικό της ΔΕΥΑΧ προσλαμβάνεται με επι¬ 
λογή από το Δ.Σ. ή από επιτροπή η οποία συγκροτείται με 
απόφαση του Δ.Σ. Οι προσλήψεις γίνονται υποχρεωτικά 
κατά την σειρά του πίνακα επιτυχόντων. 

2. Ως κριτήρια επιλογής υποψηφίων θεωρούνται και 
ιδιαίτερα προσόντα που προβλέπονται στο άρθρο 8 του 
παρόντος ΟΕΥ. 

Άρθρο 13 

Διαδικασία προσλήψεως 

1. Η προκήρυξη των θέσεων δημοσιεύεται υποχρεωτικά 
σε 2 τοπικές εφημερίδες του Δήμου Χίου ημερήσιας κυ¬ 
κλοφορίας. 

Οι υποψήφιοι εντός 15 ημερών από την ημερομηνία της 
δημοσίευσης της προκήρυξης υποβάλλουν στην ΔΕΥΑΧ 
αίτηση στην οποία επισυνάπτουν όλα τα απαιτούμενα δι- 
καιολογητικά. 

2. Με απόφαση του Δ.Σ. της ΔΕΥΑΧ καθορίζονται, το 
περιεχόμενο της προκήρυξης των θέσεων ο τύπος της αί¬ 
τησης και τα απαιτούμενα δικαιολογητικά που θα υποβάλ¬ 
λουν οι υποψήφιοι, το προσωπικό της ΔΕΥΑΧ που θα είναι 
αρμόδιο για την χορήγηση, την παραλαβή και την ταξινό¬ 
μηση των αιτήσεων. 

Άρθρο 14 
Πράξη πρόσληψης 

Με απόφαση του Προέδρου Δ.Σ. της ΔΕΥΑΧ διορίζο¬ 
νται οι επιτυχόντες υποψήφιοι, η θέση την οποία καταλαμ¬ 
βάνουν, οι αποδοχές τους σύμφωνα με τα προβλεπόμενα 
στο άρθρο 9 του παρόντος ΟΕΥ και ημερομηνία κατά την 
οποία πρέπει να παρουσιασθούν για την ανάληψη της ερ¬ 
γασίας τους. 

Η απόφαση κοινοποιείται στους επιτυχόντες υποψη¬ 
φίους με συστημένη ταχυδρομική επιστολή. 

Άρθρο 15 

Ανάκληση προσλήψεως 

Η απόφαση προσλήψεως ανακαλείται αν ο προσλη- 
φθείς δεν αποδέχεται αυτή είτε ρητώς είτε σιωπηρώς με 
το να μην παρουσιασθεί στην εργασία του κατά την προ¬ 
καθορισμένη ημερομηνία. 

Άρθρο 16 

Δοκιμαστική υπηρεσία 

1. Ο προσλαμβανόμενος διανύει ετήσια δοκιμαστική 
υπηρεσία κατά τη διάρκεια της οποίας δύναται να απολυ¬ 
θεί με αιτιολογημένη απόφαση του Δ.Σ. για λόγους αναγό¬ 
μενους στην υπηρεσία. 

2. Εντός μηνός από της συμπληρώσεως της δοκιμαστι¬ 
κής υπηρεσίας το Δ.Σ. υποχρεούται να αποφανθεί αν ο 

προσληφθείς είναι κατάλληλος προς συνέχιση της παρο¬ 
χής των υπηρεσιών του. 

3.0 κατά τας ανωτέρω 1 και 2 παρ. κριθείς απολυτέος ή 
ακατάλληλος προς συνέχιση της παροχής των υπηρεσιών 
του, απολύεται υποχρεωτικά. 

Άρθρο 17 

Υπερωριακή απασχόληση 

1. Η υπερωριακή απασχόλη επιτρέπεται προς αντιμετώ¬ 
πιση εκτάκτων και επειγουσών αναγκών, εφαρμοζομένων 
των εκάστοτε ισχυουσών διατάξεων της εργατικής νομο¬ 
θεσίας. 

2. Η υπερωριακή απασχόληση αποφασίζεται με αιτιολο¬ 
γημένη απόφαση του Δ.Σ. 

Άρθρο 18 

Μισθολογική προαγωγή του προσωπικού 

1. Οι μισθολογικές προαγωγές ενεργούνται όπως προ¬ 
βλέπει το μισθολόγιο που έχουν επιλέξει οι εργαζόμενοι 
και σύμφωνα με τον παρόντα ΟΕΥ. 

2. Ουδεμία μισθολογική προαγωγή ενεργείται αν στον 
ατομικό φάκελλο του μισθωτού δεν υπάρχουν τα για κάθε 
κλάδο κατηγορία και ειδικότητα απαιτούμενα αποδεικτικά 
των τυπικών προσόντων αυτού. 

3. Οι μισθολογικές προαγωγές ανακοινώνονται από την 
δ/κή υπηρεσία εγγράφως. 

Άρθρο 19 

Κωλύματα παροχής εργασίας 

Αποδοχές δεν οφείλονται στον προσληφθέντα για μη 
παρασχεθείσα εργασία καθόλου ή εν μέρει από υπαιτιό- 
τητά του. 

2.0 προσληφθείς διατηρεί την αξίωση για αποδοχές αν 
κωλύεται να εργασθεί ένεκα σπουδαίου λόγου κατά τα 
ισχύοντα στην εργατική νομοθεσία. 

3. Οποιοδήποτε προσόν το οποίο ο προσληφθείς δι¬ 
καιούται να λάβει διαρκούντος του κωλύματος λόγω υπο¬ 
χρεωτικής εκ του νόμου ασφαλίσεως εκπίπτεται εκ των 
οφειλομένων αποδοχών. 

Άρθρο 20 

Αναγγελία κωλύματος 

1. Ο προσληφθείς υποχρεούται να αναγγείλει αμελλητί 
στην υπηρεσία κάθε κώλυμα προς παροχή εργασίας. 

2. Οσάκις κατά τις κείμενες διατάξεις δεν οφείλονται 
αποδοχές ή περικοπή αυτών ενεργείται με πράξη του 
εντεταλμένου για την εκκαθάριση και πληρωμή των δαπα¬ 
νών ειδοποιημένων προς τούτο από τον προϊστάμενο της 
υπηρεσίας ανακοινούται δε επί αποδείξει και στον ενδια¬ 
φερόμενο. 


Άρθρο 21 
Τοποθέτηση 

Η τοποθέτηση του προσωπικού στις προς πλήρωση θέ¬ 
σεις ενεργείται με απόφαση του Προέδρου του Δ.Σ. της 
επιχειρήσεως. 

Άρθρο 22 

Απόσπαση 

Απόσπαση του προσωπικού επιτρέπεται μόνο προς κά¬ 
λυψη εξαιρετικής ανάγκης για ένα το πολύ εξάμηνο απο¬ 
κλεισμένης της επαναλήψεως προς της παρόδου ενός 
έτους. 

Η απόσπαση ενεργείται με απόφαση του δ/ντού υπηρε¬ 
σιών. Ο αποσπόμενος λαμβάνει τις αποδοχές της θέσεως 
στην οποία αποσπάται εάν αυτές είναι ίσες ή ανώτερες 
από εκείνες της θέσεως από την οποία αποσπάται. 

Άρθρο 23 

Μετακίνηση 

Απλή μετακίνηση του προσωπικού σε άλλη θέση που 
απαιτούνται τα αυτά προσόντα γίνεται με απόφαση του 
προϊσταμένου της αρμόδιας υπηρεσίας. 

Άρθρο 24 

Μετάταξη 

1. Η μεταβολή του κλάδου ή της κατηγορίας ή της ειδι¬ 
κότητας που ανήκει ο μισθωτός (μετάταξη) γίνεται από το 
Δ.Σ. της επιχείρησης ύστερα από αίτηση του ενδιαφερο¬ 
μένου εφ’ όσον υπάρχει κενή θέση και ο μετατασσόμενος 
έχει τα προσόντα για την κάλυψη της θέσεως στην οποία 
μετατάσσεται. 

2. Ο μετατασσόμενος κατατάσσεται στο αντίστοιχο ει¬ 
σαγωγικό μισθολογικό κλιμάκιο του κλάδου κατηγορίας 
και ειδικότητας που μετατάσσεται τίθεται δε κατά την αρ¬ 
χαιότητα μετά τους κατά τον χρόνο τούτο υπηρετούντας 
στο αυτό μισθολογικό κλιμάκιο. 

Άρθρο 25 
Ατομικοί φάκελλοι 

1. Για κάθε προσλαμβανόμενο μισθωτό τηρείται ίδιος 
φάκελλος που περιλαμβάνει όλα τα αναγκαία στοιχεία τα 
οποία αφορούν στην εν γένει υπηρεσιακή κατάσταση. 

Άρθρο 26 

Περιπτώσεις λύσεως της συμβάσεως εργασίας 

1. Οι προσλαμβανόμενοι κατά τις διατάξεις του παρό¬ 
ντος οργανισμού απολύονται και οι συμβάσεις τους καταγ- 
γέλονται σύμφωνα με τις αντίστοιχες διατάξεις της εργα¬ 
τικής νομοθεσίας. Η απόλυση ενεργείται με απόφαση του 
Πρόεδρου του Δ.Σ. ή του εξουσιοδοτημένου από αυτόν 
οργάνου της επιχειρήσεως. 

Άρθρο 27 

Πρόσληψη - Υπηρεσιακή κατάσταση 

1. Από την επιχείρηση δύναται να προσλαμβάνεται προ¬ 
σωπικό με σύμβαση ιδιωτικού δικαίου για την αντιμετώ¬ 
πιση κατεπειγουσών υπηρεσιακών αναγκών εμφανιζομέ- 
νων στις περιπτώσεις: 

α. Κενώσεως θέσεων και μέχρι πληρώσεως αυτών εφ’ 
όσον έχει κινηθεί η νόμιμη διαδικασία για την πλήρωσή 
τους. 

β. Απουσίας τακτικού προσωπικού λόγω αδειών (κανο¬ 
νικών, κυήσεως και τοκετού, αδικαιολογήτου απουσίας 
κ.λπ.) και για το αντίστοιχο χρονικό διάστημα. 

γ. Καλύψεως εποχιακών ή άλλων περιοδικών αναγκών 
που δεν εμπίπτουν στις με στοιχεία α. και β. περιπτώσεις 
και μέχρι 5 μήνες κατ’ ανώτατο όριο το χρόνο. 

2. Η πρόσληψη γίνεται με απόφαση του Προέδρου του 
Δ.Σ. Η επιλογή γίνεται ελεύθερα κατά την κρίση του Προέ¬ 
δρου του Δ.Σ. χωρίς διαδικασία. Η σύμβαση εργασίας λο¬ 
γίζεται καταρτισθείσα από της αναλήψεως υπηρεσίες και 
λύεται αυτοδίκαια όταν λήξει ο χρόνος διάρκειάς της χωρίς 
καταβολή αποζημίωσης. 

Για την αυτοδίκαιη λύση της σύμβασης εργασίας εκδί- 
δεται διαπιστωτική πράξη από το αρμόδιο για την πρόσ¬ 
ληψη χρόνο. 

3. Η σύμβαση εργασίας του έκτακτου προσωπικού ορί¬ 
ζεται και την ημερομηνία λήξης της. Σε περίπτωση που 
προσλαμβάνεται έκτακτο προσωπικό για την κατασκευή, 
εξυπηρέτηση ορισμένου έργου, η εργατική σύμβαση είναι 
ορισμένου έργου και λήγει αυτοδίκαια με την περάτωση 
του έργου. 

Άρθρο 28 

Διαπίστωση γνώσεως ξένης γλώσσας 

Η πλήρης γνώση μιας από τις ξένες γλώσσες Αγγλικής ή 
Γαλλικής ή Γερμανικής διαπιστώνεται με αντίστοιχο τίτλο 
ή δοκιμασία. 

Άρθρο 29 
Ηθικές αμοιβές 

Γ ια εξαιρετικές πράξεις περί την εκτέλεση της υπηρε¬ 
σίας και για εξαιρετική απόδοση δύναται με απόφαση του 
Δ.Σ. ν’ απονέμονται στο προσωπικό ηθικές αμοιβές ως 
εξής: 

1. Ευαρέσκεια 

2. Γραπτός έπαινος ανακοινούμενος και στο υπόλοιπο 
προσωπικό. 

Άρθρο 30 

Ανάθεση καθηκόντων προϊσταμένου 

1. Με αποφάσεις του Προέδρου του Δ.Σ. ανατίθενται 
καθήκοντα προϊσταμένου οιασδήποτε στάθμης διοική- 
σεως σε μισθωτούς της επιχειρήσεως, με σχέση εργασίας 
Ιδιωτικού και Δημοσίου Δικαίου τηρουμένων των διατά¬ 
ξεων των Ν. 1069/80 και 1586/1986. 

2. Η κατά την προηγούμενη παράγραφο ανάθεση καθη¬ 
κόντων δεν μεταβάλλει την υπηρεσιακή κατάσταση του μι¬ 
σθωτού ο οποίος διατηρεί το μισθολογικό του κλιμάκιο και 
την οργανική θέση της κατηγορίας και ειδικότητάς του. 

3. Οι μισθωτοί που τους έχουν ανατεθεί καθήκοντα 
προϊσταμένων δικαιούται καθ’ όλη τη χρονική διάρκεια 
ασκήσεως των καθηκόντων τούτων όλων των για την οι¬ 
κεία θέση τυχόν προβλεπομένων ειδικών επιδομάτων, 
που η χορήγησή τους διακόπτεται με την ανάκληση με της 
περί αναθέσεως των καθηκόντων προϊσταμένου αποφά- 
σεως. 


Η διακοπή της καταβολής των επιδομάτων τούτων άρ- 
χεται από της πρώτης του επομένου της χρονολογίας εκ- 
δόσεως της ανακλητικής αποφάσεως μηνός. 

Άρθρο 31 

Αναπλήρωση προϊσταμένων 

1. Διευθυντής Υπηρεσιών σε περίπτωση κενής θέσης ή 
σε περίπτωση που λείπει ή απουσιάζει ή κωλύεται ανα¬ 
πληρώνεται από ένα των προϊσταμένων των υπηρεσιών 
οριζόμενος από τον πρόεδρο του Δ.Σ. κατά τις διατάξεις 
του Ν. 1069/80. 

2. Προϊστάμενος υπηρεσίας σε περίπτωση κενής θέσης 
ή σε περίπτωση που λείπει ή απουσιάζει ή κωλύεται ανα¬ 
πληρώνεται από τον προϊστάμενο άλλης υπηρεσίας ή τον 
προϊστάμενο τμήματος οριζόμενο από τον δ/ντή υπηρε¬ 
σιών. 

3. Προϊστάμενος τμήματος σε περίπτωση κενής θέσης 
ή σε περίπτωση που λείπει ή απουσιάζει ή κωλύεται ανα¬ 
πληρώνεται από τον προϊστάμενο άλλου τμήματος ή μι¬ 
σθωτό του αυτού τμήματος οριζόμενος από τον δ/ντή 
υπηρεσιών. 

Άρθρο 32 

Πειθαρχικό δίκαιο - Διαδικασία 

1. Κάθε παράβαση των καθηκόντων των εργαζομένων 
με υπαίτια πράξη ή παράλειψη που μπορεί να καταλογι- 
σθεί, αποτελεί πειθαρχικό αδίκημα. Ως καθήκον νοείται η 
τήρηση των διατάξεων, εγκυκλίων, οδηγιών και διαταγών ή 
υποδείξεων, που αφορούν στην υπηρεσία του εργαζόμε¬ 
νου, αλλά και η διαγωγή που οφείλει αυτός να τηρεί, εξ αι¬ 
τίας της θέσης του, μέσα στην επιχείρηση. Όσον αφορά 
στο προσωπικό με σχέση δημοσίου δικαίου, που προέρχε¬ 
ται από τον Δήμο Χίου, εφαρμόζονται οι εκάστοτε ισχύου- 
σες διατάξεις περί πειθαρχικού δικαίου των μονίμων δη¬ 
μοτικών υπαλλήλων εφαρμοζομένων αναλόγως. Γ ια το επί 
σχέσει εργασίας ιδιωτικού δικαίου προσωπικό της επιχεί¬ 
ρησης εφαρμόζονται οι πιο κάτω διατάξεις. 

2. Μεταξύ των πειθαρχικών αδικημάτων περιλαμβάνο¬ 
νται ιδίως: α) Η δημόσια, προφορικά ή έγγραφα, άσκηση 
κριτικής των πράξεων της προϊσταμένης αρχής, που απο- 
δεικνύει έλλειψη σεβασμού ή με σκόπιμη χρήση αβασίμων 
επιχειρημάτων, β) η χρησιμοποίηση τρίτων πρόσωπων για 
απόκτηση ή ματαίωση διαταγής της υπηρεσίας, γ) η ανα¬ 
ξιοπρεπής διαγωγή μέσα στην υπηρεσία, δ) η ραθυμία, 
αμέλια καθώς και η ατελής ή μη έγκαιρη εκπλήρωση του 
καθήκοντος, ε) η μη αρμόζουσα συμπεριφορά προς τους 
πολίτες, τους προϊσταμένους και λοιπούς εργαζόμενους, 
ζ) η αδικαιολόγητη αποχή από την εκτέλεση καθηκόντων, 
η) η άρνηση ή παρέλκυση εκτέλεσης υπηρεσίας, θ) η χρη¬ 
σιμοποίηση της θέσης του για εξυπηρέτηση ιδιωτικών 
συμφερόντων ή προσώπου που πρόσκέιται σ’ αυτόν, ι) 
κάθε πράξη ή παράλειψη που προέρχεται από δόλο ή βα¬ 
ρεία αμέλεια, η οποία, αν και κατά τους τύπους είναι μό¬ 
νιμη, μπορεί οπωσδήποτε να βλάψει ή να θέσει σε κίνδυνο 
τα συμφέροντα της επιχείρησης. 

3. Πειθαρχικές ποινές α) έγγραφη επίπληξη, β) πρό¬ 
στιμο μέχρι τις αποδοχές ενός μηνός. Το πρόστιμο αποτε¬ 
λεί έσοδο της επιχείρησης. 

4. Πειθαρχική ποινή επιβάλλεται, εφόσον δεν δικαιολο¬ 
γείται καταγγελία της σύμβασης εργασίας για σπουδαίο 
λόγο. 

5. Πειθαρχική δικαιοδοσία ασκούν: α) οι πειθαρχικώς 
προϊστάμενοι, β) το διοικητικό συμβούλιο της επιχείρη¬ 
σης. 

6. Πειθαρχικώς προϊστάμενοι είναι ο πρόεδρος του Διοι¬ 
κητικού Συμβουλίου της επιχείρησης, ο γενικός διευθυ¬ 
ντής και οι προϊστάμενοι διεύθυνσης ή αυτοτελούς τμήμα¬ 
τος ή υπηρεσίας για τους υπαγόμενους σ’ αυτούς. 

7. Την ποινή της επίπληξης μπορούν να επιβάλουν όλοι 
οι πειθαρχικώς προϊστάμενοι. Την ποινή του προστίμου 
μπορούν να επιβάλουν ο γενικός διευθυντής και ο προϊ¬ 
στάμενος αυτοτελούς τμήματος μέχρι τις αποδοχές 15 
ημερών. Ο πρόεδρος του Διοικητικού Συμβουλίου της επι¬ 
χείρησης μπορεί να επιβάλλει την ποινή προστίμου μέχρι 
τις αποδοχές του μηνός. 

8. Οι πειθαρχικές αποφάσεις των μονομελών πειθαρχι¬ 
κών οργάνων υπόκεινται σε έφεση που ασκείται μόνο από 
αυτόν, που τιμωρήθηκε μέσα σε προθεσμία 15 ημερών 
από την κοινοποίηση της πειθαρχικής ποινής. Η έφεση και 
η προθεσμία για την άσκηση της αναστέλλουν την εκτέ¬ 
λεση της απόφασης. Αρμόδιο όργανο για την εκδίκαση 
της έφεσης είναι το διοικητικό συμβούλιο της επιχείρη¬ 
σης. 

9. Κανείς δεν τιμωρείται πειθαρχικά προτού κληθεί σε 
απολογία. 


Αρθρο 33 

Μεταβατικές διατάξεις 

Με την ισχύ του παρόντος οργανισμού κι ύστερα από 
απόφαση του Δ.Σ. θα γίνει επανακατάταξη του προσωπι¬ 
κού κατά κλάδο και κατηγορία σύμφωνα με το άρθρο 7 του 
παρόντος ΟΕΥ, όπως επίσης ύστερα από έγγραφη επι¬ 
λογή των εργαζομένων θα γίνει επαναπροσδιορισμός της 
μισθοδοσίας τους, ανάλογα με τον τρόπο που θα επιλέ- 
ξουν ν’ αμοίβονται σύμφωνα με το αρ. 9 του παρόντος 
ΟΕΥ. 

Αρθρο 34 

1. Η ισχύς του παρόντος Ο.Ε.Υ. άρχεται από την δημο¬ 
σίευσή του στην Εφημερίδα της Κυβερνήσεως. 

Με την απόφαση αυτή δεν προκαλείται δαπάνη εις βά¬ 
ρος τομ κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 19 Αυγούστου 1994 
Ο Νομάρχης 
Π. ΡΗΓΑΣ 

ΕΘΝΙ ΚΟ Τ ΥΠ Ο ΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙ.ΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ ΟΒ 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από Θ.ΟΟ’ έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδο Σολωμου 51 ™ λ ■ " 7?„ 

•Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ 52.25.713 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος τ η ς ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8οέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα οας αποοτέλλεται με το Ταχυδρομείο. 

Ε Τ Η ΣΙΕΣ ΣΥ ΝΔΡΟΜΕΣ 

Κωδικόο αοιθ. κατάθεσης στο Δημόσιο Ταμείο 2531 ' ^ Κωδικός αριθ. κατάθεσης στο Δημόσιο Ταμείο 3512 


Κωδικός αριθ. κατάθεσης στο Δημόσιο Ταμείο 2531 ' Κωδικός 

Ποσοστ 

Η ετήσια συνδρομή είναι: ] βοηθ 

α) Για το Τεύχος Α' Δρχ. 15.000 1 

β) » » » Β’ » 30.000 

ν) » » » Γ’ » 10.000 

δ) » » » Δ' » 30.000 

ε) » » » Αναπτυξιακών Πράξεων » 20.000 

οτ) » » » Ν.Π.Δ.Δ. » 10.000 

ζ) » >, » ΠΑΡΑΡΤΗΜΑ » 5.000 

η)· » » » Δελτ. Εμπ.& Βιομ. Ιδ. » 10.000 

θ) ». » » Αν. Ειδικού Δικαστηρίου » 3.000 

ι) » » » Α.Ε. & Ε.Π.Ε. » 200.000 ι 

ια) Για όλα τα Τεύχη εκτός ΤΑΕ-ΕΠΕ » 100.000! 

Πληροφορίες: τηλ. 52.48.320 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


X. 

15.000 

Δρχ. 

750 

» 

30.000 

» 

1.500 

» 

10.000 

» 

500 

» 

30.000 

» 

1.500 

» 

20.000 

» 

1.000 

» 

10 000 

» 

500 

» 

5.000 

» 

250 

» 

10.000 

» 

500 

» 

3.000 

» 

150 

» 

200.000 

» 

10.000 

» 

100.000 

» 

5.000 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







